ალექსანდრე გრიგოლია (ანთროპოლოგი)
ალექსანდრე გრიგოლია (დ. 31 აგვისტო, 1896, ფოთი, — გ. 13 მაისი, 1979, სანტა-კრუზი, ბოლივია) — ამერიკის შეერთებულ შტატებში მოღვაწე ქართველი ანთროპოლოგი. სწავლობდა პარიზსა და ბერლინში. საქართველოში გასაბჭოების შემდეგ აღარ დაბრუნებულა. დაამთავრა პენსილვანიის უნივერსიტეტი. იქვე დაიცვა დოქტორის ხარისხი (1939, დისერტაცია — „ქართველ მთიელთა ადათი და სამართალი“) და მუშაობდა პროფესორად. უითონის კოლეჯში (ილინოისი) დააფუძნა და სათავეში ედგა ანთროპოლოგიის დეპარტამენტს. 1968 წელს მიიღო ემერიტუს პროფესორის სტატუსი. მისი ფუნდამენტური ნაშრომი ქართველ მთიელთა წეს-ჩვეულებებზე დღემდე ამ საკითხის ყველაზე სრულყოფილ კვლევად ითვლება; ქართულად თარგმნა და გამოსცა თავისუფალმა უნივერსიტეტმა კახა ბენდუქიძის ინიციატივით 2012 წელს.